Hevder at medaljevinnere i ski-VM var dopet
Mikrodoser av EPO: Hormonet erytropoetin (EPO) har lenge blitt anvendt av idrettsutøvere for at deres kropper skal produsere flere røde blodceller, noe som igjen øker den fysiske prestasjonen. I senere år har bruk av EPO blitt vanskeligere å skjule, men forskere tror at aktive utøvere fremdeles tar hormonet i mikrodoser. På den måten kan deres utholdenhet øke litt uten at blodverdien vekker dopingjegernes mistanke. HIF-1-alpha: Bak det kompliserte navnet skjuler det seg et protein som hittil bare har blitt testet på dyr, men som har vist seg å gi effekt. I stedet for å trene går det an rent kjemisk å gi musklene og hjertet signal om å vokse. I dag finnes det ingen godkjent metode for å spore proteinet, men ifølge FIS-lege Rasmus Damsgaard kommer WADA til å ta i bruk en testmetode innen to-tre år. FIS-lege Rasmus Damsgaard sier at han har spart på urinprøver fra mesterskapet i Val di Fiemme, og at han tar sikte på å avsløre juksemakerne senere. – Jeg regner med at utøvere kommer til å teste positivt i framtiden, takket være lagringen, sier han til Aftonbladet. Ifølge avisen mistenkte FIS at langrennsløperne hadde avanserte måter å dope seg på, og at testmetodene ikke var gode nok til å avsløre dem. Prøvene ble derfor lagret med håp om at de kunne analyseres på nytt, så fort teknologien var bedre. På direkte spørsmål om han tror at noen som tok medaljer i VM i 2013, var dopet, er Damsgaard klokkeklar: – Ja. – Jeg hater at vi må lagre tester for deretter å se hvilke som er positive. De har fått medaljene, de har fått pengene, og de har utnyttet berømmelsen. Men kanskje det er en forebyggende effekt. Jeg håper det, sier han. Rasmus Damsgaard har ikke besvart VGs henvendelser torsdag morgen. Det var langrennsløpere fra Norge, Sverige, USA, Russland, Kasakhstan, Polen, Sveits og Canada som stod på podiet under mesterskapet. Følgende norske utøvere tok medaljer: Therese Johaug, Marit Bjørgen, Kristin Størmer Steira, Heidi Weng, Martin Johnsrud Sundby, Sjur Røthe, Eldar Rønning, Petter Northug, Tord Asle Gjerdalen. Damsgaard sier intet om enkeltpersoner eller nasjonalitet i intervjuet med Aftonbladet. – Det er umulig for meg å si noe om dette før jeg har fått satt meg inn i saken. Jeg stoler imidlertid fullt og helt på det arbeidet FIS gjør, sier langrennssjef Åge Skinstad til VG rett før han skal holde et foredrag torsdag morgen - og ber om å få sjekke saken nærmere før han uttaler seg videre. VG 22.2.2013:Så skitten var langrennssporten - sjekk tallene De siste årene har bruk av turbodopet EPO blitt vanskeligere å skjule. Forskere mener at aktive utøvere fortsatt anvender EPO i mikrodoser, slik at blodverdiene ikke vekker dopingjegernes mistanker. Det er en dopingmetode som er krevende å oppdage. Tradisjonell bloddoping, der man tapper eget blod for deretter å føre det inn igjen, er det fortsatt ikke mulig å oppdage gjennom en tradisjonell dopingtest. Og en lang rekke dopingmidler, som veksthormoner, er det bare mulig å spore i noen ytterst få timer etter at stoffet ble inntatt. Fredrik Aukland var tidligere sveitsisk landslagstrener og personlig trener for Dario Cologna. – Dette er kun spekulasjoner og således vanskelig å kommentere. All idrett bør være dopingfri og det må vi jobbe for hver dag. Dersom det finnes prøver i dag som viser positive prøver, bør de offentliggjøre, sier han til VG torsdag morgen. Les alt VG skrev om ski-VM 2013 her!
Antidopingsjef i Det internasjonale skiforbundet (FIS) hevder at medaljevinnere i ski-VM i 2013 var dopet.